Не магу не адзначыць Мадзіну Кульмаганбетаву – гэта ўвогуле “залаты” чалавечак і вельмі працалюбівая вучаніца. Яна атрымала дыплом другой ступені на абласной алімпіядзе па грамадазнаўстве, дзяўчыне не хапіла ўсяго 10 балаў да першай ступені. Разумееце, яна настолькі скрупулёзна вывучае кожнае пытанне, што іншага выніку, на маю думку, не магло быць. Калі яна пачынае разважаць над нейкім спрэчным ці складаным пытаннем, лаўлю сябе на думцы, што у нас нават мысленне аднолькавае. Гэта, напэўна, найлепшая падзяка для настаўніка.